‫- סדרה מקורית של NETFLIX -‬
‫- יפן, 1583 -‬
‫אחרי שאיחד חלק גדול מיפן,‬ ‫הסמוראי מטיל האימה אודה נובונאגה מת.‬
‫התומך הנאמן שלו, הידיושי,‬
‫פצח בהפיכה ותפס את השלטון בעצמו.‬
‫בכעסו,‬
‫גנרל קטסויה רב העצמה‬ ‫החל במאמץ משל עצמו לשלוט באומה.‬
‫הוא עבר להשמדת שלוש המצודות‬ ‫ששמרו על הדרך שמובילה לשטחים של אויבו.‬
‫- קטסויה -‬
‫שתיים כבר נפלו.‬
‫השלישית, שיזוגאטקה, עומדת בעינה.‬
‫- טירת שיזוגאטקה -‬
‫כדי להשתלט עליה,‬ ‫הוא שולח את האחיין שלו, מורימאסה.‬
‫אם הוא יצליח, הידיושי אבוד.‬
‫- יפן, 1583 -‬
‫- סאקומה מורימאסה -‬ ‫- בסמוך לטירת שיזוגאטקה -‬
‫סאקומה מורימאסה ידע‬ ‫כמה חשוב לשבות את מצודת שיזוגאטקה,‬
‫אבל המצודה החזיקה מעמד.‬
‫וככל שהיא החזיקה מעמד זמן רב יותר,‬
‫גדל הסיכוי של הידיושי להגיע להצלתה.‬
‫- טויוטומי הידיושי -‬ ‫- בסמוך לטירת גיפו -‬
‫העניין בכל מצור‬ ‫הוא שאם אתה הוא זה שמטיל את המצור,‬
‫אתה חשוף מאוד למתקפה של כוח סיוע.‬
‫- אייזק מאייר -‬ ‫- היסטוריון -‬
‫כל תשומת הלב שלך מוקדשת לטירה הזאת, ובצדק,‬
‫מה שאומר שהגב שלך‬ ‫פחות או יותר חשוף לשאר העולם.‬
‫- שיבאטה קטסויה -‬
‫שיבאטה קטסויה היה מודאג כל כך…‬
‫ולכן שליח אל סאקומה‬
‫שבו כתב, "נטוש את המצור על שיזוגאטקה.‬ ‫כבוש את אחת משתי המצודות האחרות ששבית".‬
‫- סטיבן טרנבול -‬ ‫- היסטוריון וסופר -‬
‫מורימאסה מתעלם מהפקודה.‬ ‫הוא האמין שיש לו זמן להמשיך במצור.‬
‫- ניית'ן לדבטר -‬ ‫- היסטוריון -‬
‫"שיזוגאטקה תהיה שלי עד רדת החשכה",‬
‫כך נכתב בהודעה שהוא שלח בחזרה לאדונו.‬
‫שיבאטה לא השתכנע.‬
‫הוא ידע שסאקומה מורימאסה‬ ‫חשוף לחלוטין למתקפה עורפית‬
‫של הצבא של הידיושי.‬
‫למרות שהוא הגיע מהמעמד הנמוך ביותר‬ ‫של לוחם סמוראי,‬
‫הידיושי הוכיח את עצמו‬ ‫כגנרל בעל חוש אסטרטגי מדהים.‬
‫- מייקל אוסלין -‬ ‫- היסטוריון וסופר -‬
‫טקטיקן בחסד עליון.‬
‫הוא מפקד מוכשר להפליא,‬
‫בעל מוניטין מוכח בשדה הקרב.‬
‫ולכן, כשהגיעו הודעות‬ ‫שדיווחו לו על המתרחש בשיזוגאטקה…‬
‫נראה שהוא החליט שזה רגע שעליו לנצל.‬
‫הגיע הזמן ללכת!‬
‫הידיושי אמר לשליח שהוא ישלח תגבורת‬ ‫באופן מידי…‬
‫- יואיצ'י הוריקושי -‬ ‫- היסטוריון -‬
‫ושלכן עליהם להחזיק מעמד עוד מעט.‬
‫אחריי!‬
‫הידיושי קנה את שמו‬ ‫בזכות היכולת שלו להזיז חיילים במהירות רבה,‬
‫אז הוא מחליט שאם הוא יצליח להביא כוח‬ ‫לשיזוגאטקה,‬
‫אולי יש לו כאן חלון הזדמנות למתקפת נגד,‬
‫לרסק את הצבא שמטיל את המצור‬ ‫ולהשיג לעצמו יתרון מכריע.‬
‫סאקומה מורימאסה גילה לראשונה מה קורה‬
‫כשהביט מטה אל העמק…‬
‫וראה מאות סמוראים של הידיושי‬ ‫צועדים במעברי ההרים השחוקים.‬
‫מורימאסה הופתע מאוד.‬
‫הוא ניסה נואשות לארגן מחדש את צבאו,‬
‫להציב קו הגנה איתן‬ ‫נגד התקדמותו של הידיושי במעלה ההר…‬
‫אבל כבר היה מאוחר מדי.‬
‫אנשיו של מורימאסה היו לא מאורגנים לחלוטין.‬
‫ואפקט ההפתעה תרם משמעותית לצבא של הידיושי.‬
‫קרב שיזוגאטקה היה קרב אכזרי במיוחד‬
‫מבחינת הלחימה פנים מול פנים.‬
‫סצנה של קטל מוחלט…‬
‫במרחב מוגבל מאוד.‬
‫אני ניצחתי.‬
‫חייו של קטסויה נתונים בידיי עכשיו!‬
‫עד מהרה, אנשיו של סאקומה נמלטו במורד ההר‬
‫במטרה לחסות בטירת שיבאטה.‬
‫הצבא של הידיושי רדף אחריהם.‬
‫אחרי שלושה ימי מצור,‬
‫שיבאטה קטסויה ידע שהמטרה שלו אבודה.‬
‫בסופו של דבר, ‬
‫קטסויה נאלץ לבחור במוות.‬
‫אז הוא ביצע ספוקו.‬
‫הניצחון של הידיושי בשיזוגאטקה‬ ‫היה קרב מכריע.‬
‫הידיושי היה עכשיו השליט דה-פקטו של יפן,‬
‫ויורש השטח של אודה נובונאגה.‬
‫הידיושי הוא הדמות הנדירה הזאת‬ ‫בהיסטוריה הפוליטית‬
‫שבאמת אפשר לומר שהיה לה חזון.‬
‫שהיה לה חוש לאפשרויות חדשות‬ ‫מעבר למה שכולם כבר חוו.‬
‫- דיוויד ספפורד -‬ ‫- היסטוריון, אוניברסיטת פנסילבניה -‬
‫אנחנו חייבים לזכור‬
‫שבאותו זמן‬ ‫מלחמת אזרחים מתחוללת ביפן כבר מאה שנה.‬
‫אין נפש חיה ביפן שלא ידעה מלחמה,‬
‫והידיושי מנסה ליצור‬ ‫מעין מערכת פוליטית יציבה,‬
‫שבאמצעותה מלחמות האזרחים‬ ‫תוכלנה לבוא לסופן.‬
‫אבל למרות שהידיושי‬ ‫הפך לדאימיו החזק ביותר ביפן,‬
‫הוא עדיין נתון בסכנה גדולה.‬
‫יש דאימיו גדולים שירצו את השלטון לעצמם.‬
‫ויש את טוקוגאווה איאיאסו,‬ ‫שאיתו הוא צריך לכרות סוג של ברית איתנה.‬
‫- טוקוגאווה איאיאסו -‬
‫אז הוא לחלוטין לא מחוץ לטווח סכנה.‬
‫אמנם שניהם נלחמו יחד לצד נובונאגה‬ ‫ברבים מהקרבות שלו…‬
‫אבל איאיאסו לא היה פקוד של נובונאגה‬ ‫כמו הידיושי,‬
‫הוא היה בן ברית.‬
‫אז היה קצת משפיל בשביל איאיאסו‬
‫שאחד מהפקודים של נובונאגה‬
‫מתנהג פתאום כאילו הוא אחראי על כל יפן.‬
‫לאיאיאסו היו שאיפות משלו‬
‫לתפוס את מקומו של הידיושי‬ ‫ולהפוך לאיש החזק ביותר ביפן.‬
‫- אית'ן סיגל -‬ ‫- היסטוריון, אוניברסיטת מדינת מישיגן -‬
‫הוא אסטרטג סבלני מאוד.‬
‫הוא יודע שהוא צריך לתקוף‬ ‫ולהפעיל את כוחותיו‬
‫רק כאשר יש לו עליונות מבחינת כוח.‬
‫אז הוא מוכרח לבוא בברית‬ ‫עם הדאימיו הנכונים כדי להביס את הידיושי.‬
‫איאיאסו מאמין שהמהלך הטוב ביותר‬ ‫שהוא יכול לעשות הוא לתמוך‬
‫בבנו השני של אודה נובונאגה,‬ ‫אודה נובוקאטסו.‬
‫- אודה נובוקאטסו -‬
‫טענתו של אודה נובוקאטסו‬ ‫הייתה פשוט שהוא היורש האמיתי של נובונאגה,‬
‫ושהידיושי ביצע הפיכה לא חוקית.‬
‫טוקוגאווה איאיאסו‬ ‫ראה בבריתו עם אודה נובוקאטסו‬
‫הזדמנות לאפשרות להפיל את הידיושי‬ ‫לפני שהוא ייעשה חזק מדי.‬
‫- אולג בנש -‬ ‫- היסטוריון, אוניברסיטת יורק -‬
‫והוא כנראה מרגיש שכשהזמן יגיע,‬
‫הוא פשוט ייפטר מנובוקאטסו‬ ‫וייקח את השלטון לעצמו.‬
‫זה היה הימור רציני מצד איאיאסו.‬
‫היה לו מוניטין‬ ‫של אחד ששוקל את צעדיו בזהירות ובסבלנות,‬
‫אבל לפעמים אפילו האנשים הסבלניים ביותר‬ ‫צריכים לקחת סיכונים,‬
‫וזה אולי היה אחד ההימורים הגדולים ביותר‬ ‫בקריירה של איאיאסו.‬
‫- קיוטו -‬
‫בתמיכת חייליו של נובוקאטסו,‬
‫איאיאסו מוביל את צבאו‬ ‫נגד הכוח הגדול בהרבה של הידיושי.‬
‫מתקיימים כמה עימותים עקובים מדם,‬
‫אבל הלחימה נגמרת במבוי סתום.‬
‫התוכנית של איאיאסו לא עבדה.‬
‫עכשיו, בתקווה להציל את מה שיוכל מצבאו‬
‫ואולי אף לחיות כדי להילחם עוד יום,‬ ‫איאיאסו הערמומי מהמר פעם נוספת.‬
‫הוא מחליט להיפגש עם הידיושי‬ ‫ולראות אם יוכלו להגיע להסכם שלום.‬
‫יש לזה פוטנציאל קטלני בשביל איאיאסו.‬
‫יש סיכוי שהידיושי יבגוד בו.‬
‫הפגישה של איאיאסו עם הידיושי‬
‫סיפקה להידיושי הזדמנות פוטנציאלית‬ ‫להרוג אותו.‬
‫אין לי ספק שאף אחד מהם לא בטח באמת באחר.‬
‫מנקודת המבט של הידיושי,‬ ‫היו יתרונות בכינון יחסים עם איאיאסו.‬
‫היה לו צבא קבע גדול,‬ ‫הוא בבירור היה גנרל מצוין עם קבלות.‬
‫אז מבחינתו, הייתה תועלת‬ ‫בלהפוך את איאיאסו לבן ברית נאמן.‬
‫איאיאסו ייכנע‬
‫ויכיר בהידיושי כנעלה עליו באופן רשמי בלבד,‬
‫בתמורה לסיום פעולות האיבה‬
‫ולתפקיד שהוא כמעט יד ימינו של הידיושי.‬
‫אז הם עושים את הדבר המסורתי,‬ ‫שהוא להחליף בני ערובה.‬
‫איאיאסו מוסר את בנו השני‬ ‫לאימוץ על ידי הידיושי.‬
‫והידיושי מוסר את אמו, שאהב מאוד, לאיאיאסו.‬
‫העיקרון מאחורי מערכת בני הערובה‬ ‫היה פשוט למדי…‬
‫אם המצביא השני יפר את השלום,‬ ‫בני הערובה יוצאו להורג.‬
‫אז הידיושי מהמר‬ ‫שהוא יצליח לקיים את הברית הזאת עם איאיאסו‬
‫ושאיאיאסו לא ייעשה חזק מדי‬
‫ויום אחד יקרא עליו תיגר‬ ‫במטרה להשיג עליונות מוחלטת.‬
‫אחרי עשרות שנים של מלחמת אזרחים ביפן,‬
‫אף אחד מהדאימיו האלה לא יכול לבטוח בשני.‬
‫השינוי שצריך לקרות הוא שהם יסכימו‬ ‫על כך שהם יכולים להתחיל לחיות זה לצד לזה,‬
‫במקום להשמיד זה את זה.‬
‫וזה מה שאנחנו רואים ברגע הזה.‬
‫הברית החשובה מאוד הזאת‬
‫מאפשרת לאיאיאסו להגן על האגף המזרחי‬ ‫של הידיושי,‬
‫מה שאפשר להידיושי‬ ‫להתרכז באיחוד מרכז המדינה.‬
‫אבל כדי לאחד את המדינה,‬ ‫הידיושי היה זקוק ללגיטימציה.‬
‫אין ספק שהידיושי הרוויח את מקומו בצמרת,‬
‫אבל ברור שבחברה‬
‫שעדיין הייתה בה מודעות גדולה‬ ‫לתואר, ליוקרה, לייחוס,‬
‫בפני הידיושי עמד‬ ‫מה שאולי נראה היה כמכשול שאי אפשר לעקוף.‬
‫לגיטימציה אמיתית ביפן‬ ‫מגיעה בסופו של דבר מדמותו של הקיסר…‬
‫- פיליפ גארט -‬ ‫- היסטוריון, אוניברסיטת ניוקאסל -‬
‫אבל הקיסר הוא דמות שהיא סמלית בעיקרה,‬ ‫ולא דמות שולטת.‬
‫וכתוצאה מכך, לאורך ההיסטוריה היפנית,‬
‫הסמכות הייתה נתונה לעתים קרובות יותר‬ ‫בידי ראשי ממשלה.‬
‫ובמקרה של הידיושי, הוא האמין‬ ‫שהדרך להעניק לשלטון שלו לגיטימציה‬
‫היא להפוך לראש הממשלה.‬
‫אבל כדי להיות ראש ממשלה,‬ ‫היה צריך להשתייך לשושלת הנכונה.‬
‫היית חייב להגיע מענף מסוים‬ ‫של משפחת פוג'יווארה האצילית‬
‫והידיושי, כמובן, כבן של פשוטי עם,‬ ‫לא הגיע מכזה.‬
‫משפחת פוג'יווארה ממש שלטה בחצר השלטון‬ ‫במשך 400 שנה לפחות.‬
‫האסטרטגיה של טויוטומי הידיושי‬ ‫הייתה לעבוד בצמוד מאוד לחצר השלטון.‬
‫הוא ביקש מאנשי חצר השלטון‬ ‫להציג בפניו שושלות יוחסין אפשריות‬
‫ודברים אחרים שיעזרו להעניק לו לגיטימציה.‬
‫בתמורה, הוא יעזור לחצר השלטון,‬
‫הוא יעזור לבנות מחדש ארמונות שנהרסו‬ ‫ולבנות את היוקרה של חצר השלטון.‬
‫באופן מסתורי,‬ ‫בחצר השלטון הצליחו למצוא מסמכים שהוכיחו‬
‫שהידיושי היה למעשה צאצא‬ ‫של משפחת פוג'יווארה האריסטוקרטית.‬
‫הוא פיברק לעצמו שושלת חדשה‬ ‫שהייתה המצאה מוחלטת.‬
‫ובכך שצורף למשפחת פוג'יווארה,‬ ‫הידיושי יכול היה לתבוע את תואר ראש הממשלה.‬
‫עלייתו המטאורית של הידיושי לגדולה‬ ‫הפכה אותו לאדם החזק ביותר ביפן.‬
‫- יפן, 1588 -‬
‫בתוך חמש שנים בלבד,‬ ‫הוא הצליח להרחיב את הטריטוריה שלו‬
‫משליש מהאומה לבערך חצי ממנה,‬
‫ועכשיו הוא להוט להשתלט על השאר.‬
‫אבל אויבים חזקים‬ ‫עדיין מתנגדים למאמצו להגיע לשליטה מוחלטת.‬
‫ממזרח, שבט הוג'ו‬ ‫רואה בעצמו השליט החוקי של יפן‬
‫ובצפון, מתוך שבט דאטה,‬
‫עולה טוען חדש לכתר.‬
‫מנהיג חסר פחד, שאפתן וצעיר‬
‫שנחוש לעמוד בדרכו של הידיושי,‬
‫דאטה מסאמונה.‬
‫בתור הבן הבכור בשבט שלו,‬
‫מסאמונה חש שמגיע לו יותר…‬
‫- דאטה מסאמונה -‬
‫אבל התחושה הזאת רק התעצמה‬ ‫בגלל העובדה שבראשית ימיו‬
‫הוא לקה באבעבועות שחורות…‬
‫שהייתה מחלה שנתפסה ככזאת של פשוטי עם.‬
‫ולא רק שזה השפיע על כל גופו,‬
‫זה גם גרם לזיהום‬ ‫באחת מתעלות הדמעות בעיניו…‬
‫- דארן אשמור -‬ ‫- אוניברסיטת יאמנאשי גאקואין -‬
‫מה שגרם לעין שלו לבלוט ביחס לראש שלו.‬
‫וכמעט מיד אחרי שהוא מונה ליורש,‬
‫אמא שלו שלחה מתנקשים שיהרגו אותו‬ ‫במטרה שאחיו יחליף אותו.‬
‫עינו הימנית, שעדיין הייתה פגועה,‬
‫גרמה לו, בעיניה, להיות פחות מאדם שלם.‬
‫ובאותו רגע, מסאמונה החליט‬
‫פשוט לתלוש את העין החוצה‬ ‫כדי להסיר את הפגיעות הזאת.‬
‫הוא נודע כ"דוקוגנריו",‬ ‫הדרקון חד-העין מאושו.‬
‫- דיוויד איסון -‬ ‫- היסטוריון, אוניברסיטת קנסאי גאידאי -‬
‫הוא דרש כניעה.‬ ‫הוא רצה כוח, והכי חשוב, כבוד.‬
‫זה הפך לכוח המניע של מסאמונה.‬
‫מי שהיה נאמן לו, עם כמה שהיה מצולק ומחורר,‬
‫היה אדם שאפשר לסמוך עליו.‬
‫כל מי שלא היה נאמן ראוי היה להשמדה.‬
‫מסאמונה היה מוכרח לרמוס את האנשים האלה.‬
‫בשלב מוקדם מאוד בקריירה של מסאמונה,‬ ‫הוא עומד בפני האתגר הרציני הראשון שלו.‬
‫אחד מבני בריתו הקרובים של אביו,‬ ‫אוצ'י סדאטסונה,‬
‫פותה להסיר את תמיכתו במסאמונה‬ ‫על ידי האויב הותיק של שבט דאטה, שבט אשינה.‬
‫ואני מאמין שסדאטסונה זיהה באדון הצעיר‬ ‫אישיות לא יציבה,‬
‫שלא הייתה מסוגלת להנהיג את השבט כראוי.‬
‫היה צורך מידי למחוץ את המרד של סדאטסונה.‬
‫ומסאמונה מחליט לפעול בהחלטיות‬ ‫ולצאת למלחמה נגד אוצ'י סדאטסונה.‬
‫מסאמונה מורה לכוחותיו‬ ‫לתקוף את טירת אודמורי.‬
‫היה הכרחי מאוד‬ ‫שהוא יציג הצהרת כוונות אכזרית ככל הניתן‬
‫במתקפתו על אוצ'י.‬
‫עוצמת המכה תעיד על האיש עצמו.‬
‫לאחר שהקיפו את הטירה,‬
‫מסאמונה פקד על כוחותיו‬ ‫לשחוט את כל מי שנמצא בתוך חומות הטירה.‬
‫ומסאמונה כותב ש"לא חסנו על איש,‬ ‫כולל נשים וילדים.‬
‫הרגנו את כולם, עד אחרון הכלבים".‬
‫העובדה שמסאמונה היה מוכן להרוג את כולם‬
‫הייתה בעלת מטרה מסוימת,‬
‫ואני חושב שהמטרה הזאת הייתה פיתוח פחד.‬
‫מפלצת בעלת עין אחת שתוקפת וסאלים מרדניים‬
‫על מנת ללמד אותם את הלקח האולטימטיבי.‬
‫הידיושי שומע על הנסיקה של מסאמונה.‬
‫הוא מכיר בכך שמסאמונה הוא כוח עולה בצפון.‬
‫והוא מבין שבשלב מסוים,‬ ‫אם המצב ימשיך להתקדם בכיוון הנוכחי,‬
‫שני הגברים יצטרכו להגיע להסדר‬ ‫או לצאת למלחמה.‬
‫- יפן, 1588 -‬
‫חששותיו של הידיושי בנוגע למסאמונה מאוששות‬
‫כשהדרקון חד-העין‬ ‫פוצח בגל מתקפות חדש נגד יריביו…‬
‫- מסאמונה -‬
‫ומדרדר את הצפון למלחמת אזרחים כוללת.‬
‫- אשינה -‬
‫פעולותיו של מסאמונה מניעות את הידיושי‬ ‫לשקול דרך פעולה נועזת וחדשה,‬
‫דרך שהוא מקווה שסוף סוף‬ ‫תביא לקיצה את שפיכות הדמים של המאה האחרונה‬
‫ותאחד את יפן כולה תחת שלטונו.‬
‫כדי להפוך את הרעיון למציאות,‬ ‫הפעם הוא מתכנן לנקוט באמצעי אחר, ולא בחרב.‬
‫מיד לאחר שהידיושי ייצב את שלטונו‬
‫הוא התחיל לייצר חקיקה‬
‫שנועדה לעצב מחדש את מארג החברה היפנית‬ ‫בדרכים העמוקות ביותר.‬
‫אחת הרפורמות הבולטות הראשונות‬ ‫שהידיושי ביצע‬
‫הייתה הוראה לבצע מה שנודע כ"ציד חרבות".‬
‫במילים אחרות, הוא שלח את השליחים שלו‬ ‫לסייר ברחבי אזור הכפר‬
‫ולעקל את כל כלי הנשק מפשוטי העם.‬
‫בתקופה המאוחרת של ימי הביניים,‬ ‫כלי הנשק היו נפוצים מאוד,‬
‫וזה אחד הגורמים שתורמים לחוסר יציבות‬ ‫וגם להתנגדות פוליטית.‬
‫הרבה יותר קשה‬ ‫להתנגד לשלטון הפוליטי של הלוחמים‬
‫אם לך בעצמך אין נשק.‬
‫אז מה שהוא עשה, במובן מסוים,‬
‫הוא ניסיון לייצב את המבנה החברתי של המדינה‬
‫על ידי יצירת תהום‬ ‫בין מעמד אליטיסטי של לוחמים חמושים היטב,‬
‫שהיה מיעוט קטן,‬
‫ואוכלוסיית פשוטי עם נרחבת,‬
‫שפתאום לא הייתה מסוגלת‬ ‫להתנגד למעמד הלוחמים.‬
‫יש אירוניה מסוימת במדיניות הזאת.‬
‫האיש, הידיושי, שהחל את דרכו‬ ‫כפשוט עם, כתושב כפר,‬
‫והגיע עד לפסגת הכוח,‬ ‫למעשה נטרל את הכוח של בני המעמד שלו.‬
‫הוא בעצם סגר את הדלת אחריו.‬
‫חוץ מפרסום החוקים שיפרידו בין המעמדות‬ ‫ונטרול יכולת האוכלוסיה להתנגד לסמוראים,‬
‫הידיושי מפרסם צו אחד נוסף‬ ‫שתהיינה לו השלכות עצומות,‬
‫מה שנקרא "צו השלום".‬
‫הצו הזה ימנע מכל דאימיו‬ ‫לצאת עצמאית למלחמה בצורה חוקית,‬
‫ויהפוך את הידיושי לאדם היחיד ביפן‬
‫שיכול לקבוע מתי תתחיל מלחמה‬ ‫ואיך היא תתנהל.‬
‫נראה שצו השלום המקיף של הידיושי‬
‫היה תקף רק באופן זמני בצפון.‬
‫עד שנות השמונים המאוחרות של המאה ה-16,‬ ‫דאטה מסאמונה הרחיב את כוחה של משפחת דאטה‬
‫באופן מהיר ודרמטי.‬
‫חסידיו של הידיושי מסרו לדאטה מסאמונה‬
‫שאם מסאמונה ימשיך במלחמות נגד שכניו,‬
‫הידיושי יאלץ לפעול נגדו.‬
‫הידיושי פשוט מצפה שמסאמונה ייענה לפקודתו.‬
‫אבל הוא לא נענה.‬
‫הוא לא ייכנע.‬
‫מסאמונה ביקש לשריין את הצפון‬ ‫במאבק נגד המערב…‬
‫לייצר הגנה על השטח שלו ועל בני בריתו‬
‫ולהעביר מסר ברור לכולם, לא רק להידיושי,‬
‫שלא כדאי להתעסק עם הצפון.‬
‫הבסת שבט אשינה הייתה במקום גבוה‬ ‫בסדר העדיפויות של מסאמונה.‬
‫משפחת אשינה הייתה שושלת ארוכה מאוד בצפון.‬
‫היא הייתה אחת המשפחות הכי מכובדות‬ ‫ובעלת מעמד גבוה בקרב הלוחמים באזור הזה.‬
‫ומסאמונה תמיד ראה את שבט אשינה‬
‫כאחד היריבים החשובים ביותר שלו‬ ‫וכאיום רציני.‬
‫אם יצליח לכבוש את שבט אשינה‬ ‫ולהשתלט על אדמותיו,‬
‫מסאמונה יהפוך‬ ‫לאחד מבעלי הקרקעות הכי חזקים במדינה,‬
‫עם שליטה על כל החלק הצפון-מזרחי של יפן.‬
‫בסוף שנות השמונים של המאה ה-16,‬
‫הזדמנות מעניינת נפלה בחיקו של מסאמונה.‬
‫- אינוואשירו מוריקוני -‬
‫מנהיג משבט אשינה בשם מוריקוני‬
‫ערק לשבט דאטה,‬
‫וחשף ששבט אשינה עצמו היה,‬
‫כתוצאה ממאבק פוליטי פנימי,‬
‫מצומצם מאוד.‬
‫למרות שהאיסור של הידיושי‬ ‫על מלחמה בין-מחוזית‬
‫היה עכשיו בתוקף,‬
‫אני חושב שמסאמונה ראה בזה הזדמנות‬
‫מפתה מכדי לא לנצלה.‬
‫מסאמונה יודע שניצחון של שבט אשינה‬ ‫יהפוך אותו למנהיג החזק ביותר בצפון יפן.‬
‫אבל הניצחון רחוק מלהיות מובטח.‬
‫שבט אשינה הוא אכזרי, ואם הוא יפסיד,‬ ‫הוא יעמוד בפני מוות בטוח.‬
‫אבל למרות הסיכונים האלה,‬ ‫הוא פולש עם כוח של יותר מ-20,000 איש.‬
‫מספר מעט קטן יותר של לוחמי אשינה‬ ‫נשלח לבלום אותו,‬
‫וסולל את הדרך למה שיהיה‬ ‫אחד הקרבות הכי ידועים לשמצה באותו עידן.‬
‫- סוריאגהרה -‬
‫כשהכוחות של דאטה פולשים לאייזו,‬
‫הם פוגשים את המגנים במקום שנקרא סוריאגהרה.‬
‫מסאמונה נסוג אל העורף עם משמר הפרשים שלו‬
‫ושני הכוחות מתמקמים ללילה‬ ‫ומקימים את ההגנות שלהם.‬
‫מסאמונה היה בטוח שזה הולך להיות טבח‬
‫שכמותו שבט אשינה לא ידע מעולם.‬
‫עם עלות השחר, הכוחות של אשינה‬ ‫פוצחים בעימות ישיר עם הכוחות של דאטה.‬
‫הם היו בתוך סיר לחץ של תגרה,‬ ‫נלחמו בהתכתשות פראית, פנים מול פנים.‬
‫אבל מיד אחרי עלות השחר,‬ ‫מתפרצת סופת אבק גדולה‬
‫ונכנסת היישר לעיניהם של החיילים.‬
‫ובשלב הזה, המצב מסלים.‬
‫עד אמצע הבוקר, השורות של שבט דאטה‬ ‫מתחילות להתפורר.‬
‫מסאמונה הבין בבירור שגורל השבט שלו בסכנה.‬
‫מסאמונה רכב בעצמו אל החזית דרך האגף השמאלי‬ ‫עם שומר הראש שלו, רכוב על סוס גם הוא.‬
‫והם הנחיתו על האגף של שבט אשינה מכה קשה.‬
‫כל שהיה עליהם לעשות הוא להקיף את יריביהם‬ ‫ולהכות בהם במקום.‬
‫זה לא היה קרב, זה היה טבח.‬
‫ניצחון!‬
‫לפי רישומי הקרב,‬
‫מעל ל-2,500 ראשים נלקחו‬
‫והוצגו באופן רשמי בפני מסאמונה לאחר הקרב.‬
‫אנחנו רואים כאן אדם שמוכן להסתכן‬ ‫על מנת לזכות במה ששייך לו.‬
‫עם ניצחונו בקרב הזה נגד שבט אשינה,‬ ‫שהיה ממש מעצמה בצפון,‬
‫עכשיו מסאמונה מקבל את התואר הזה בעצמו‬ ‫והופך למצביא החזק ביותר באזור הצפוני.‬
‫זה הופך אותו לכוח חזק בצורה יוצאת דופן.‬ ‫הוא מישהו שצריך להיזהר ממנו ולא לזלזל בו.‬
‫נוכחותו של מסאמונה הייתה משהו‬ ‫שהידיושי לא יכול היה להתעלם ממנו יותר.‬
‫- יפן, 1590 -‬
‫פחות משנה אחרי קרב סוריאגהרה,‬
‫הידיושי וצבאו העצום‬ ‫רוכבים צפונה אל מפתן דלתו של מסאמונה.‬
‫המטרה של הידיושי היא שבט הוג'ו,‬
‫אחת ממשפחות הלוחמים האחרונות‬ ‫שמתנגדות לשלטונו.‬
‫כוחותיו של הידיושי מטילים מצור‬ ‫על המעוז של הוג'ו, טירת אודווארה.‬
‫כמבחן נאמנות,‬
‫הידיושי מורה לכל הדאימיו הצפוניים האחרים‬ ‫להישבע לו אמונים‬
‫ולהצטרף אליו בקרב נגד שבט הוג'ו.‬
‫כמעט כולם מסכימים מיד.‬
‫אבל אחד מעז להתעכב בתגובתו.‬
‫לאחר שהתעלם מכל הפקודות הקודמות של הידיושי‬ ‫להגיע לחצר השלטון,‬
‫מנהיג הדאטה‬ ‫מקבל עכשיו מכתב רשמי אחד מהידיושי.‬
‫פקודה להצטרף אליו במצור‬ ‫ על טירת אודווארה של שבט הוג'ו.‬
‫נוכחותו במצור הייתה עניין פורמלי בלבד.‬
‫ציות להידיושי.‬
‫זה היה ההימור האחרון.‬
‫מסאמונה ידע היטב‬ ‫שאם הידיושי יביס את שבט הוג'ו,‬
‫הוא יהיה המטרה הבאה,‬
‫וזה היה קרב שמסאמונה ידע היטב‬ ‫שהוא לא יוכל לנצח בו.‬
‫מסאמונה יצטרף למצור על אודווארה.‬
‫אבל זה יהיה בתנאים שלו.‬
‫הוא הכין את צבאו ויצא בצעדה איטית‬ ‫ברחבי המדינה אל המצור.‬
‫ויש לו הרבה תירוצים לכך.‬
‫"הדרכים משובשות",‬ ‫"התעכבתי בגלל זה ובגלל זה".‬
‫ייתכן מאוד שמסאמונה חש שהידיושי אולי ינצח‬ ‫ואולי לא.‬
‫ולפני שהוא מתחייב לצד כזה או אחר,‬
‫הוא רוצה לבדוק למי לדעתו יש יתרון.‬
‫בסופו של דבר, הידיושי גייס‬ ‫כל כך הרבה משאבים וכל כך הרבה אנשים,‬
‫ולכן הוא הצליח להביס את שבט הוג'ו‬ ‫ולהשתלט על אודווארה.‬
‫בסופו של דבר, מסאמונה וחייליו‬ ‫מגיעים למחנה של הידיושי,‬
‫לבוש בקימונו הכי יפה שלו, ארוך ולבן,‬ ‫ונושא רק חרב קצרה.‬
‫לבן מייצג טוהר,‬
‫ובהקשר הזה, הוא מייצג מוות,‬
‫והחרב הקצרה שהוא נושא מדגישה זאת,‬
‫שכן באמצעותה הוא יבצע התאבדות טקסית‬ ‫במידה שהידיושי יורה זאת.‬
‫אולי זאת הייתה הכרה בכך שהוא עלול להיהרג‬
‫בגלל חוסר רצונו‬ ‫להצטרף לכוחות של הידיושי לפני כן.‬
‫אולי זה היה תכסיס‬ ‫בניסיון לזכות באהדתו של הידיושי.‬
‫אבל בגישה שלו לחלוטין לא היה פחד.‬
‫הידיושי מעמיד את מסאמונה‬ ‫בפני בית דין שמורכב מגדולי הגנרלים שלו,‬
‫כולל טוקוגאווה איאיאסו.‬
‫והם שואלים אותו מדוע הוא לא הכיר‬ ‫במעמדו של הידיושי מוקדם יותר,‬
‫ומדוע לא הגיב למכתבים של הידיושי.‬
‫ומסאמונה מנסה להציג את זה כעניין פעוט,‬
‫"אני סתם איזה בור מהכפר.‬
‫אני לא רגיל לדרכים‬ ‫של מנהיגים גדולים כמוכם".‬
‫אפילו בפני המוות,‬ ‫מסאמונה לא מראה סימן של כניעה.‬
‫הוא כאן‬
‫והוא הסביר את סיבותיו,‬
‫ואם הסיבות האלה לא מספיקות,‬ ‫הוא מוכן למות בגללן.‬
‫אבל הוא לא יכפיף עצמו לאף אחד.‬
‫לו היית מגיע מאוחר יותר אפילו במעט,‬ ‫ראשך היה נערף.‬
‫אני מבין.‬
‫אז הידיושי חס על חייו.‬
‫אתה מוצא חן בעיניי.‬
‫נראה שהידיושי הרגיש‬
‫שבעתיד מסאמונה יהווה עבורו נכס חשוב בהרבה‬ ‫אם ישאר בחיים.‬
‫תודה.‬
‫הביאו סאקי.‬
‫הידיושי מצא דרך לנטרל את מסאמונה,‬
‫והוא עושה זאת‬ ‫בלי מרחץ הדם הכולל, האפוקליפטי והסופי‬
‫שרבים הניחו שיהיה חייב לקרות.‬
‫הוא מאלץ את אויביו להגיע למשא ומתן.‬
‫הוא מאלץ את אויביו‬ ‫להסכים לאיזון הפוליטי הזה.‬
‫בעצם, מה שהוא עושה זה לאלץ‬ ‫את הדאימיו הגדולים להסכים שזה הזמן להפסיק.‬
‫זה הזמן להפסיק את מלחמת האזרחים.‬
‫עם כניעתו של מסאמונה ותבוסת שבט הוג'ו,‬
‫הידיושי סוף סוף השיג את מה שנובונאגה‬ ‫לא הצליח להשיג.‬
‫- יפן, 1590 -‬
‫לראשונה מזה מעל ל-120 שנה,‬
‫יפן כולה נשלטת בידי מצביא אחד.‬
‫באמצעות השימוש הנועז שלו באלימות,‬ ‫בפוליטיקה ובדיפלומטיה,‬
‫אדם שנולד לפשוטי עם טיפס לפסגת השלטון.‬
‫הידיושי, בסביבות 1590,‬ ‫מתמודד עם מעין בעיה אירונית,‬
‫והיא שהוא נחל הצלחה כה גדולה בכזו מהירות‬
‫ויש לו עכשיו קהל תומכים ענק של דאימיו,‬
‫והוא ללא ספק מרגיש צורך להעסיק אותם.‬
‫האנשים האלה היו כובשים.‬
‫הם גדלו בחברה שבה אם אתה לא כובש, אתה מת,‬
‫והמשפחה שלך מתה, והאדמות שלך נלקחות ממך.‬
‫וכשאין עוד שטח לכבוש ביפן, מה עושים?‬
‫וזאת ממש חידה בשביל הידיושי,‬
‫שעובד כבר עשרות שנים לסיים את המלחמה.‬ ‫מה עושים עם כל הסמוראים האלה?‬
‫אז הוא הוגה‬ ‫תוכנית פנטסטית ומגלומנית לחלוטין.‬
‫אבל כלוחם שמעולם לא טעה בקרב,‬
‫הוא הולך לבצע‬ ‫את אחת השגיאות האסטרטגיות הגדולות בחייו‬
‫ולהמיט על יפן‬ ‫את אחד האסונות הגדולים בתולדותיה.‬
‫תרגום כתוביות: גיא הילדסהימר‬